Μίσλαβ Όρσιτς

Ο **Μίσλαβ Όρσιτς** (29 Δεκεμβρίου 1992) είναι Κροάτης ποδοσφαιριστής ο οποίος αγωνίζεται ως αριστερός πλάγιος επιθετικός ή επιθετικός μέσος για λογαριασμό της Πάφου και της εθνικής ομάδας της Κροατίας.

## Καριέρα
Ο Όρσιτς ξεκίνησε την καριέρα του από την Ίντερ Ζάπρεσιτς και το 2013 αποκτήθηκε από την Σπέτσια, όπου όμως είχε μικρό χρόνο συμμετοχής. Επέστρεψε στην Κροατία και την Ριέκα το 2014, αλλά δόθηκε δανεικός στη Τσέλιε και έπειτα στην κορεατική Τζεονάμ Ντράγκονς. Η Τζεονάμ Ντράγκονς τον απέκτησε το 2016 και αργότερα η κινεζική Τσανγκτσούν Γιατάι ΦΚ. Το 2017 επέστρεψε στην Κορέα και την Ουλσάν Χιουντάι. 

#### Ντιναμό Ζάγκρεπ
Το 2018 αποκτήθηκε από τη Δυνάμο Ζάγκρεμπ, με την οποία πραγματοποίησε καλές εμφανίσεις, με διψήφιο αριθμό γκολ κάθε σαιζόν. Στις 18 Σεπτεμβρίου του 2019, σημείωσε χατ-τρικ απέναντι στην Αταλάντα, στα πλαίσια της πρώτης αγωνιστικής του ΟΥΕΦΑ Τσάμπιονς Λιγκ.   Στις 18 Μαρτίου του 2021, σημείωσε ένα ακόμη χατ-τρικ, αυτήν την φορά επί της Τότεναμ για την φάση των 16 του Γιουρόπα Λιγκ,δίνοντάς στην ομάδα του την νίκη-πρόκριση με 3-2 στην παράταση.  Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21. Στις 9 Δεκεμβρίου του 2021, ο Όρσιτς σκόραρε το μοναδικό γκολ της νικηφόρας αναμέτρησης της ομάδας του απέναντι στην Γουέστ Χαμ Γιουνάιτεντ, σφραγίζοντας το εισιτήριο για την φάση των πλέι-οφ του ΟΥΕΦΑ Γιουρόπα Λιγκ.  Στις 6 Σεπτεμβρίου του 2022, ο Όρσιτς σκόραρε το μοναδικό γκολ της νικηφόρας αναμέτρησης της ομάδας του επί της Τσέλσι στο Στάδιο Μάκσιμιρ.  Μία εβδομάδα αργότερα, σκόραρε εκ νέου στο ΟΥΕΦΑ Τσάμπιονς Λιγκ, αυτήν την φορά απέναντι στην ΑΚ Μίλαν. Παρά την ήττα της ομάδας του με 3-1, το παιχνίδι αυτό αποτελεί ορόσημο για τον Όρσιτς, καθώς έγινε πρώτος σκόρερ της Ντιναμό Ζάγκρεμπ στις ευρωπαϊκές διοργανώσεις με 28 τέρματα. 

#### Σαουθάμπτον
Στις 6 Ιανουαρίου 2023, η Σαουθάμπτον ΦΚ ανακοίνωσε τον Όρσιτς για 2,5 χρόνια, έναντι 8εκ. αγγλικών λυρών.  Πραγματοποίησε το ντεμπούτο του στην Πρέμιερ Λιγκ, στις 21 Ιανουαρίου του 2023, αντικαθιστώντας τον Άνταμ Άρμστρονγκ στο 84ο λεπτό της αναμέτρησης με την Άστον Βίλα.  Η συμμετοχή του αυτή, ήταν και η μοναδική του στην Πρέμιερ Λιγκ. 

#### Τράμπζονσπορ
Στις 30 Ιουνίου 2023, ο Όρσιτς ανακοινώθηκε από την Τράμπζονσπορ της Σούπερ Λιγκ Τουρκίας, έναντι 4εκ. ευρώ συμπεριλαμβανημένων και κάποιων μπόνους. 

#### Πάφος
Στις 22 Ιανουαρίου του 2025, ο Όρσιτς ανακοινώθηκε από την Πάφο. 

## Διεθνής καριέρα
Ο Όρσιτς πραγματοποίησε το ντεμπούτο του με την εθνική αντρών της Κροατίας τον Σεπτέμβριο του 2019. Ήταν μέλος της αποστολής της Κροατίας στο Euro 2020 και στο Παγκόσμιο Κύπελλο Ποδοσφαίρου 2022.

Στις 28 Ιουνίου του 2021, ο Όρσιτς σκόραρε ένα γκολ και σημείωσε μία ασίστ (στον Μάριο Πάσαλιτς) απέναντι στην Ισπανία, για την Φάση των 16 του Euro 2020. Η χώρα του εν τέλει, αποκλείστηκε στην παράταση με συνολικό σκορ 5-3. 

## Παραπομπές


Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Ίντερ Ζάπρεσιτς
Κατηγορία:Ποδοσφαιριστές Σπέτσια Κάλτσιο 1906
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές ΝΚ Τσέλιε
Κατηγορία:Ποδοσφαιριστές Κέι Λιγκ 1
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Ποδοσφαιριστές Σανγκτσούν Γατάι ΦΚ
Κατηγορία:Ξένοι ποδοσφαιριστές στην Κίνα
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Ουλσάν Χιουντάι ΦΚ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Πάφου FC
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου